eo eo eo eo eo eo eo eo eo eo eo pl eo eo eo eo eo eo eo eo eo eo es eo lt eo eo eo eo de es eo eo eo eo eo sv ur eo eo eo eo es eo eo eo eo eo eo eo eo tr nl eo eo it eo eo eo eo eo eo eo eo eo eo eo eo br hbs_lat de en et fi fr it ko lt nb pl ru tr oc en fy vi zh eo eo eo eo eo eo eo eo eo
Eĥo de Moskvo - Vikipedio
El Vikipedio, la libera enciklopedio
ĉefredaktisto Aleksej Venediktov en intervjuo kun la usona ministrino pri eksteraj rilatoj Hillary Clinton en oktobro 2009
Eĥo de Moskvo (Эxo MockBы, latinliterigo Eĥo Moskvi) estas rusia radiostacio el Moskvo. Ĝi ekestis en la epoko Glasnost (ruse rлácHocTb, malfermeco aŭ videbleco) fine de la 1980-aj jaroj, kiam permesiĝis politiko de travidebla kaj malferma konduto de la sovetunia ŝtato al la civitanoj. Kiam en Sovetunio de la gvido de Miĥail Gorbaĉov en 1990 unuafoje permesiĝis neŝtataj amaskomunikiloj, grupo de ĵurnalistoj kun starta kapitalo de 150 000 sovetuniaj rubloj fondis la stacion. La unua programo elsendiĝis la 22-an de aŭgusto 1990. Ke la stacio havas la "radiostacian licencon numero unu", ankaŭ hodiaŭ fierigas la redakcian teamon.
Ĉefredaktisto de la stacio estas Aleksej Venediktov (cirile Aлekceй BeHeдиkToB).[1] 66 procentaĵojn de la akcioj havas la amaskomunikila firmao OAO ГaзпpoM-Meдиa XoлдиHr ("OAO Gazprom-Media Ĥolding"), filio de la konzerna banko Gazprombank (cirile ГaзпpoMбaHk)[2] de la energia konzerno Gazpromo. La resto de la akcioj apartenas al la redakcianoj. La redakcia statuto priskribas ke la redakcian direkton de la stacio fiksas nur la ĉefredaktisto, sendepende de eksteraj influoj.
La stacion laŭ takso de aŭgusto 2005 regule aŭkultas 650 000 homoj en Moskvo kaj 1,5 milionoj de homoj en la ĉirkaŭaj regionoj. Laŭ informoj de la rusia ministerio pri gazetaro, radiofonio, televido kaj aliaj amaskomunikiloj, inter la radiostacioj de Moskvo la stacio Eĥo de Moskvo havas la 10-an rangon kun 5 procentaĵoj de ĉiuj radioaŭkultantoj, kaj en tuta Rusio ĝi havas la 13-an rangon kun 2 procentaĵoj de ĉiuj radioaŭkultantoj.
Laŭ la stato de 2016, la stacio Eĥo de Moskvo estas la sola restinta tutlanda radiostacio ne regata per la registaro de Rusio, kiu sekve plu povas raporti sendepende kaj sencenzure. La ĵurnalisto Grigorij Pasko (cirile Гpиropий Пacbko) diris pri la sendependeco de la stacio:
„ Oni permesas ekziston al la stacio Eĥo de Moskvo. Por ke la registaro povas montri ion, kiam leviĝas la demando ĉu en Rusio ekzistas sendependaj amaskomunikiloj. Same ekzistas Novaja gazeta, unusola libera gazeto. Sed ne ekzistas televida stacio raportanta sendepende kaj kritike. Tio estus tro, ĉar la plej granda parto de la loĝantaro atingiĝas kaj manipuliĝas per televido.[3] ”
Referencoj[redakti | redakti fonton]
↑ Aleksej Venediktov ĉefredaktisto de Eĥo de Moskvo (angle)
↑ ДoчepHиe и зaBиcиMыe koMпaHии ("filioj kaj asociitaj firmaoj" ... de la konzerna banko Gazprombank)
↑ artikolo „‚Warum schreibt ihr nicht, was ich sehe?‘ Der russische Journalist Grigori Pasko über Abhängigkeit und Käuflichkeit der Presse unter Putin“ (germane: "Kial vi ne skribas kion mi vidas?" La rusia ĵurnalisto pri Grigorij Pasko pri sendependeco kaj aĉeteblo de la gazetaro sub la regado de Putin) En la germania gazeto Berliner Zeitung, la 20-an de aŭgusto 2007.
Fonto[redakti | redakti fonton]
En tiu ĉi artikolo estas uzita traduko de teksto el la artikolo Echo Moskwy en la germana Vikipedio.
Informoj pri la paĝo
Citi ĉi tiun artikolon
Ĉi tiu paĝo estis lastafoje redaktita je 07:42, 9 okt. 2016.
La teksto disponeblas laŭ la permesilo Krea Komunaĵo Atribuite-Samkondiĉe 3.0 Neadaptita; eble aldonaj kondiĉoj aplikeblas. Vidu la uzkondiĉojn por detaloj.
Regularo pri respekto de la privateco
Vidigo por porteblaj aparatoj